ওয়েব ডেস্ক: ভরা শ্রাবণেও তেমন বৃষ্টি নেই। তবে যেটুকু বৃষ্টি হয়েছে, তাতেই অবস্থা খারাপ ডায়মন্ডহারবার রোডের একাংশের। জমা জল আর গর্ত বাঁচিয়ে কোনওরকমে চলছে অটো, বাস, ট্যাক্সি। ডায়মন্ডহারবার রোড। ভাঙা রাস্তা, গর্ত, জমা জল। আর এসবের মধ্যে দিয়েই চলছে নিত্য যাতায়াত। একাংশে প্রাণ হাতে করে চলছে যাতায়াত। সঙ্গে ট্রাফিক জ্যাম। নাভিশ্বাস নিত্যযাত্রী থেকে গাড়িচালক, সকলের। আরও পড়ুন- শিয়ালদা স্টেশনে বড়সড় দুর্ঘটনা, বাফার ভেঙে প্ল্যাটফর্মে ধাক্কা ট্রেনের; আহত যাত্রীরা ২০১০ থেকে শুরু হয়েছে মেট্রোর কাজ। এর জেরে ডায়মন্ডহারবার রোডের একাংশ নষ্ট হচ্ছে । তবে মেরামতি হচ্ছে না। অভিযোগ স্থানীয়দের। এনিয়ে বৈঠকে বসে মেট্রো কর্তৃপক্ষ, পিডব্লিউডি, কলকাতা কর্পোরেশন। রাস্তা সারাইয়ের সিদ্ধান্তও হয় সেখানে। সিদ্ধান্ত হয়, যে যে রাস্তায়  মেট্রোর কাজ হচ্ছে  সেই রাস্তাগুলি সারাইয়ের দায়িত্ব নেবে পিডব্লিউডি। আর দ্রুত মেরামতির প্রয়োজন হলে সেকাজ করবে কলকাতা কর্পোরেশন।